ນັກໂທດ ກໍ່ຈາລະຈົນ ທີ່ຄຸກໃຫຍ່ທີ່ສຸດ ຂອງສຣີລັງກາ
ການກໍ່ຈາລະຈົນເກີດຂຶ້ນ ທີ່ຄຸກໃຫຍ່ ໃນນະຄອນຫລວງ Colombo ເວລາຄົນໂທດຕໍ່ສູ້ກັບ ພະນັກງານຮັກສາຄວາມສະຫງົບ ທີ່ໄປຄົ້ນຫາຢາເສບຕິດ ແລະຂອງຕ້ອງຫ້າມຕ່າງໆ ຢູ່ນັ້ນ.
ພວກເຈົ້າໜ້າທີ່ສີລັງກາກ່າວໃນວັນເສົາມື້ນີ້ວ່າ ພວກທ່ານ ໄດ້ສົ່ງທະຫານ ໄປ ປາບປາມການກໍ່ຈາລະຈົນ ຢູ່ໃນຄຸກທີ່ ໃຫຍ່ທີ່ສຸດຂອງປະເທດ ທີ່ໄດ້ເຮັດໃຫ້ ຢ່າງໜ້ອຍ 27 ຄົນ ເສຍຊີວິດ ແລະ 43 ຄົນໄດ້ຮັບບາດເຈັບ ການກໍ່ຈາລະຈົນໄດ້ເກີດຂຶ້ນໃນວັນສຸກວານນີ້ ທີ່ຄຸກ Welikada ໃນນະຄອນ ຫລວງ Colombo ໃນເວລາທີ່ພວກຄົນໂທດ ໄດ້ຕໍ່ ສູ້ກັບພວກພະນັກງານຮັກ ສາຄວາມສະຫງົບ ທີ່ທຳການຄົ້ນຫາ ຢາເສບຕິດ ແລະຂອງຕ້ອງຫ້າມຕ່າງໆ ຢູ່ນັ້ນ ມີຄົນເຫັນພວກຄົນໂທດ ພາກັນຂຶ້ນໄປຢູ່ເທິງຫລັງຄາ ໃນວັນສຸກ ວານນີ້ ແລ້ວ ຍິງປືນໃສ່ທະຫານ ແລະຕໍາຫລວດ ທີ່ຢູ່ພື້ນດິນ ໂຄສົກຂອງກອງທັບສຣີລັງກາເວົ້າວ່າ ໄດ້ພົບສົບຂອງ 6 ຄົນ ຢູ່ໃນຄຸກ ໃນວັນເສົາມື້ນີ້ ໃນຂະນະທີ່ມີການກວດຄົ້ນສະຖານທີ່ ຕ່າງໆໃນຄຸກນັ້ນ ແລະໄດ້ມີການຍຶດເອົາອາວຸດຈຳນວນນຶ່ງ ພວກເຈົ້າໜ້າທີ່ກ່າວຢໍ້າອີກວ່າ ສະພາບການຢູ່ໃນຄຸກໄດ້ກັບຄືນ ເຂົ້າສູ່ການຄວບຄຸມຂອງເຈົ້າໜ້າທີ່ຢ່າງເປັນປົກກະຕິແລ້ວ